ช่วยเหลือและเร่งกระบวนการดีทอกซ์ กำจัดโคเคนออกจากร่างกายด้วยวิธีธรรมชาติ
ดื่มของเหลว เช่น น้ำเปล่า น้ำผลไม้ หรือชาให้มากๆ แต่ถ้าจะให้ดีขอเป็นน้ำเปล่าดีกว่า ของเหลวจะช่วยพัดพาเมตาบอไลท์ของโคเคนออกจากร่างกายเร็วขึ้น แต่ผลของมันอยู่ได้แค่ชั่วคราว เพราะฉะนั้นคุณต้องดื่มน้ำมากๆ ตลอดช่วงระยะเวลาที่ยังมีโคเคนอยู่ในร่างกาย ถ้าโดยทั่วไปคุณแข็งแรงและเคลื่อนไหวตลอดเวลาอยู่แล้ว ร่างกายของคุณก็จะกำจัดโคเคนได้เร็วกกว่าคนที่น้ำหนักเกินและนั่งตลอดทั้งวัน เคลื่อนไหวร่างกายบ่อยๆ และออกกำลังกายทุกวันในช่วงที่กำจัดโคเคนออกจากร่างกายออกกำลังกายแบบแอโรบิก เช่น ว่ายน้ำ วิ่ง ขี่จักรยาน หรือเล่นกีฬาเพื่อให้เลือดสูบฉีด รับประทานผักและผลไม้สดทุกมื้อในช่วงดีท็อกซ์ เพราะการรับประทานอาหารที่ดีต่อสุขภาพจะช่วยเพิ่มการเผาผลาญ และอาจช่วยขับโคเคนและเมตาบอไลท์ได้เร็วขึ้น งดดื่มเครื่องดื่มแอลกอฮอล์ขณะที่ร่างกายกำลังกำจัดโคเคน เช่นเดียวกับการที่โคเคนจะอยู่ในร่างกายนานขึ้นถ้าคุณเสพร่วมกับการดื่มเครื่องดื่มแอลกอฮอล์ การดื่มเครื่องดื่มแอลกอฮอล์หลังจากเลิกเสพก็อาจทำให้กระบวนการกำจัดโคเคนออกจากร่างกายช้าลงได้ ว่ากันว่าสังกะสีเป็นแร่ธาตุที่ช่วยให้ร่างกายทำความสะอาดตัวเอง แม้ว่าจะยังไม่มีการพิสูจน์ทางวิทยาศาสตร์ว่าสามารถชะล้างโคเคนออกจากร่างกายได้จริงก็ตาม ปรึกษาแพทย์ว่าคุณรับประทานสังกะสีเสริมได้ไหม ถ้าได้ให้รับประทานตามปริมาณที่กำหนดในแต่ละวัน (8 มก. สำหรับผู้ใหญ่เพศหญิง และ 11 มก. สำหรับผู้ใหญ่เพศชาย)  อย่ารับประทานสังกะสีเสริมมากเกินไปเพราะหวังจะให้มันช่วยกำจัดโคเคนออกจากร่างกาย เพราะฤทธิ์เป็นพิษจากการได้รับสังกะสีมากเกินไปอาจทำให้คลื่นไส้ อาเจียน ท้องเสีย และปวดหัวได้ ในอินเทอร์เน็ตมียา ผง และเครื่องดื่มที่อ้างว่าช่วยให้ร่างกายของคุณปราศจากโคเคน ทั้งแบบที่กำจัดออกจากร่างกายตลอดไปและแบบไม่กี่ชั่วโมงเพื่อให้คุณผ่านการตรวจสารเสพติดในร่างกาย ผลิตภัณฑ์จำพวกนี้หลายตัวอ้างว่ามาจากธรรมชาติ แต่เนื่องจากมันไม่ได้รับการรับรองจากองค์การอาหารและยา  (อย.) มันก็อาจจะจริงหรือไม่จริงก็ได้ ในความเป็นจริงแล้วอุปกรณ์และผลิตภัณฑ์เหล่านี้ไม่ได้มีการพิสูจน์ว่าสามารถกำจัดโคเคนออกจากร่างกายได้จริงและอาจมีราคาค่อนข้างแพง เพราะฉะนั้นถ้าคุณคิดจะใช้ คุณก็ต้องรับความเสี่ยงเอาเอง ระวังว่าผลิตภัณฑ์ใดๆ ก็ตามอาจมีปฏิกิริยากับยาที่คุณรับประทานหรือปัญหาสุขภาพของคุณ เพราะฉะนั้นคุณไม่ควรรับประทานผลิตภัณฑ์ในอินเทอร์เน็ตที่ไม่ได้ผ่านการตรวจสอบ ถ้าคุณอยากให้ร่างกายปราศจากโคเคน คุณต้องเลิกเสพทันที ผู้ที่เสพโคเคนเพียงครั้งเดียวจะมีโคเคนอยู่ในปัสสาวะอย่างน้อย 4-8 ชั่วโมงหลังจากเสพ แต่ก็ยังสามารถตรวจพบโคเคนได้สูงสุด 4 วันหลังจากการใช้เพียงครั้งเดียว แต่ผู้ที่เสพโคเคนเป็นประจำจะมีโคเคนอยู่ในร่างกายได้สูงสุด 1 เดือน ยิ่งคุณเลิกเสพได้เร็วเท่าไหร่ ร่างกายคุณก็จะยิ่งปลอดโคเคนเร็วขึ้นเท่านั้น ” ทุกคนที่เคยเสพโคเคนจะมีช่วงขาลงหรือ “ช่วงปะทะ” หลังจากที่ยาเริ่มหมดฤทธิ์  เพราะมันเป็นช่วงที่ร่างกายกำลังปรับสมดุลอีกครั้งทั้งในแง่ของพลังงานและอารมณ์ พร้อมรับความเหนื่อยล้าและความหดหู่ที่อาจจะเกิดขึ้นในช่วงเวลาสั้นๆ ที่อาจจะยาวนานถึง 2-3 วัน อาการอยากยาไม่เหมือนกับการถอนยา แม้ว่าจะมีหลายอาการร่วมกันก็ตาม ถ้าคุณเสพโคเคนเป็นประจำ คุณก็อาจจะมีอาการถอนยาเวลาที่คุณตัดมันออกไปจากชีวิต บอกตัวเองตั้งแต่เนิ่นๆ ว่าคุณจะผ่านมันไปได้ และเตรียมใจให้พร้อมที่จะเผชิญสภาวะดังต่อไปนี้ :  การเสี้ยนยาอย่างรุนแรง คลื่นไส้อาเจียน ภาวะหวาดระแวง ความหดหู่ หรือความวิตกกังวล อารมณ์แปรปรวนหรือหงุดหงิดง่าย อาการคันหรือรู้สึกเหมือนมีอะไรคลานอยู่บนผิวหนัง นอนไม่หลับ นอนมากเกินไป หรือฝันที่เจ็บปวดและเหมือนจริง อ่อนเพลียและเหนื่อยล้า ถ้าคุณเสพโคเคนมานานหรือเสพบ่อย คุณอาจจะต้องเข้ารับการล้างสารพิษที่มีแพทย์เป็นผู้ดูแล ไม่มียาตัวไหนที่กำจัดโคเคนออกจากร่างกายได้ แต่ผู้เชี่ยวชาญด้านการแพทย์สามารถช่วยให้คุณผ่านพ้นช่วงถอนยาไปได้ด้วยการให้ยาที่บรรเทาอาการถอนยา ถ้าคุณต้องการความช่วยเหลือ ให้หาศูนย์ดีทอกซ์ใกล้บ้านในอินเทอร์เน็ต  โปรแกรมดีทอกซ์อาจใช้เวลา 3 วันหรือ 1 สัปดาห์แล้วแต่อาการและปริมาณการเสพโคเคน ส่วนโปรแกรมบำบัดแบบผู้ป่วยในจะใช้เวลาประมาณ 30 วัน การดีทอกซ์แบบผู้ป่วยนอกจะมีค่าใช้จ่ายอยู่ที่ 30,000-45,000 บาท ส่วนโปรแกรมบำบัดแบบเต็มรูปแบบจะอยู่ที่ 600,000 บาท ไม่มีวิธีไหนสามารถกำจัดโคเคนและเมตาบอไลท์ (สิ่งที่ร่างกายเผาผลาญโคเคนออกมา) ออกจากร่างกายได้ เพราะฉะนั้นคุณก็อาจจะทำได้แค่รอ ถ้าเป็นอย่างนั้น คุณควรรู้ว่าระยะเวลาที่โคเคนจะตกค้างอยู่ในร่างกายของคุณนั้นขึ้นอยู่กับหลายปัจจัย   เสพมากแค่ไหน : ยิ่งเสพมากก็ยิ่งอยู่ในร่างกายนาน เสพบ่อยแค่ไหน : ยิ่งเสพบ่อย ก็ยิ่งตกค้างในร่างกายนาน มีอะไรผสมอยู่ในโคเคนไหม หมายความว่าโคเคนบริสุทธิ์แค่ไหน ยิ่งบริสุทธิ์มากก็ยิ่งมีสารอยู่ในร่างกายมาก ดื่มเครื่องดื่มแอลกอฮอล์ด้วยหรือเปล่า : แอลกอฮอล์จะชะลอการขับสารเสพติดออกจากร่างกายในตอนแรก ทำให้มันอยู่ในร่างกายนานขึ้น การทำงานของตับและไตดีแค่ไหน : ถ้าตับหรือไตของคุณมีปัญหา ร่างกายจะไม่สามารถกำจัดโคเคนได้ดีเท่ากับคนที่ร่างกายแข็งแรง น้ำหนัก : โคเคนจะอยู่ในร่างกายของคนที่มีน้ำหนักเยอะได้นานกว่า
ดื่มน้ำมากๆ. ออกกำลังกาย. รับประทานอาหารที่ดีต่อสุขภาพ. อย่าดื่มเครื่องดื่มแอลกอฮอล์. รับประทานสังกะสีเสริม. ซื้อผลิตภัณฑ์ดีทอกซ์จากอินเทอร์เน็ต. เลิกเสพโคเคนทันที. เตรียมพร้อมสำหรับช่วง “ขาลง. พร้อมรับอาการถอนยา. เข้าโปรแกรมดีทอกซ์. รอ.
https://www.wikihow.com/Clean-Your-System-of-Cocaine https://www.wikihow.com/Clean-Your-System-of-Cocaine
Assisting and Hastening Your Detox Clearing Your System Naturally